Diari Oficial de la Generalitat Valenciana


Sumari del DOGV 9003, del 22-01-2021 (2021/509)

RESOLUCIÓ de 19 de gener de 2021, de la Direcció General de Formació Professional i Ensenyaments de Règim Especial, per la qual s'ajornen les proves, per a persones sense requisits acadèmics, d'accés als ensenyaments esportius de règim especial de grau mitjà i de grau superior que condueixen a les titulacions oficials de tècnic o tècnica esportius i tècnic o técnica esportius superiors, previstes per al 25 de gener de 2021.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9003

Data del DOGV
:   22-01-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/509


Data del document
:   19-01-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * examen

RESOLUCIÓ de 19 de gener de 2021, de la Direcció General de Formació Professional i Ensenyaments de Règim Especial, per la qual s'ajornen les proves, per a persones sense requisits acadèmics, d'accés als ensenyaments esportius de règim especial de grau mitjà i de grau superior que condueixen a les titulacions oficials de tècnic o tècnica esportius i tècnic o técnica esportius superiors, previstes per al 25 de gener de 2021. [2021/509]  
  
Davant la convocatòria de les proves d'accés als ensenyaments esportius regulades per la Resolució de 18 de desembre de 2020, de la Direcció General de Formació Professional i Ensenyaments de Règim Especial, per la qual es convoquen les proves, per a persones sense requisits acadèmics, d'accés als ensenyaments esportius de règim especial de grau mitjà i de grau superior (DOGV 8981, 22.12.2020), conduents a les titulacions oficials de tècnic esportiu i tècnic esportiu superior, previstes per al pròxim 25 de gener de 2021 a les localitats de Cheste i Guadassuar.  
Atés el tancament perimetral de la Comunitat Valenciana a causa de l'evolució de la pandèmia i altres mesures adoptades pel Govern Valencià regulades pel Decret 16/2020, de 5 de novembre, del president de la Generalitat, pel qual es prorroga la mesura de restricció d'entrada i eixida de persones del territori de la Comunitat Valenciana, adoptada en el Decret 15/2020, de 30 d'octubre, de mesures temporals i excepcionals a la Comunitat Valenciana, com a conseqüència de la situació de crisi sanitària ocasionada per la Covid-19 i a l'empara de la declaració de l'estat d'alarma.  
Per tot això, la Direcció General de Formació Professional i Ensenyaments de Règim Especial, fent ús de les competències que li confereix el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resol:  
  
Primer  
Queda ajornada la prova prevista per al pròxim 25 de gener de 2021 a l'IES Guadassuar i al CIPFP de Cheste.  
  
Segon  
La Conselleria d'Educació, Cultura i Esport comunicarà la nova data de realització, amb antelació suficient, quan les condicions sanitàries ho permeten.  
  
Tercer  
Atés el canvi de data, les taxes abonades per a la present convocatòria seran vàlides per a la nova convocatòria.  
Els candidats que pel canvi de data no desitgen utilitzar la convocatòria, podran sol·licitar al centre on s'han inscrit la devolució de les taxes.  
  
De conformitat amb el que disposen els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que esgota la via administrativa, es pot interposar un recurs potestatiu de reposició, o bé plantejar directament un recurs contenciós administratiu dins dels terminis i davant de l'òrgan que s'indica a continuació:  
a) El recurs de reposició s'ha d'interposar davant del conseller d'Educació, Cultura i Esport en el termini d'un mes des de l'endemà de la publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
  
València, 19 de gener de 2021.- El director general de Formació Professional i Ensenyaments de Règim Especial: Manuel Gomicia Giménez.